Rozhodnutie Komisie
z 23. januára 2002,
ktorým sa po druhýkrát mení a dopĺňa rozhodnutie 2001/304/ES o označovaní a používaní určitých živočíšnych výrobkov vo vzťahu k rozhodnutiu 2001/172/ES o určitých ochranných opatreniach vzhľadom na slintačku a krívačku v Spojenom kráľovstve
(oznámené pod číslom dokumentu C(2002) 293)
(Text s významom pre EHP)
(2002/49/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 90/425/EHS z 26. júna 1990 o veterinárnych a zootechnických kontrolách uplatňovaných v obchode vo vnútri spoločenstva s určitými živými zvieratami a výrobkami s ohľadom na vytvorenie vnútorného trhu [1], naposledy zmenenú a doplnenú smernicou 92/118/EHS [2], a najmä na jej článok 10,
so zreteľom na smernicu Rady 89/662/EHS z 11. decembra 1989 o veterinárnych kontrolách vo vnútri spoločenstva s cieľom dobudovať vnútorný trh [3], naposledy zmenenú a doplnenú smernicou 92/118/EHS, a najmä jej článok 9,
so zreteľom na smernicu Rady 64/433/EHS z 26. júna 1964 o zdravotných podmienkach pre produkciu a uvádzanie na trh čerstvého mäsa [4], naposledy zmenenú a doplnenú smernicou 95/23/ES [5] a najmä jej článok 6 ods. 1 písm. f),
so zreteľom na smernicu Rady 77/99/EHS z 21. decembra 1976 o zdravotných problémoch ovplyvňujúcich produkciu a uvádzanie na trh mäsových výrobkov a niektorých iných výrobkov živočíšneho pôvodu [6], naposledy zmenenú a doplnenú smernicou Rady 97/76/ES [7], a najmä jej článok 3 (A) ods. 7 druhá zarážka,
keďže:
(1) Na základe hlásení o ohniskách slintačky a krívačky v Spojenom kráľovstve Komisia prijala rozhodnutie 2001/740/ES z 19. októbra 2001 o určitých ochranných opatreniach vzhľadom na slintačku a krívačku v Spojenom kráľovstve [8], naposledy zmenené a doplnené rozhodnutím 2002/37/ES [9].
(2) Rozhodnutie Komisie 2001/172/EHS [10] a následne rozhodnutia 2001/356/ES [11] a 2001/740/ES obmedzili odosielanie čerstvého mäsa vnímavých zvierat a mäsových výrobkov vyrobených z takéhoto mäsa z Veľkej Británie, pokiaľ neboli dodržané určité podmienky.
(3) Z tohto dôvodu Komisia prijala rozhodnutie 2001/304/ES z 11. apríla 2001 o označovaní a používaní určitých živočíšnych výrobkov vzhľadom na rozhodnutie 2001/172/ES o určitých ochranných opatreniach vzhľadom na slintačku a krívačku v Spojenom kráľovstve [12], naposledy zmenené a doplnené rozhodnutím 2001/345/ES [13].
(4) Posledné ohnisko slintačky a krívačky vo Veľkej Británii bolo hlásené 30. septembra 2001, pred viac ako tromi mesiacmi, a serologické sledovanie vykonané s cieľom opodstatniť zrušenie obmedzení súvisiacich s chorobou bolo vykonané v celej Veľkej Británii.
(5) Zlepšená situácia týkajúca sa zdravia zvierat v súčasnosti umožňuje odvolať väčšinu obmedzení, a to najmä tých, ktoré sú uplatniteľné na odosielanie výrobkov živočíšneho pôvodu a väčšiny živých zvierat vnímavých druhov z Veľkej Británie.
(6) Avšak v rámci predbežných opatrení si situácia ešte stále vyžaduje dodržiavať prísne kontroly odosielania mäsa a mäsových výrobkov nespôsobilých na obchod, ktoré pochádzajú zo zvierat vnímavých druhov zabitých medzi 1. februárom 2001, čo je možný dátum zavlečenia vírusu, a 23. aprílom 2001, čo je dátum oznámený v súlade s článkom 3 rozhodnutia 2001/304/ES.
(7) Rozhodnutie 2001/304/ES sa musí z tohto dôvodu príslušne zmeniť a doplniť.
(8) Opatrenia ustanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Rozhodnutie 2001/304/ES sa mení a dopĺňa takto:
1. V článku 1 sa bod 1 nahrádza takto:
"1. V súlade s článkom 5 ods. 1 smernice 72/461/EHS nebude čerstvé mäso spĺňajúce požiadavky článku 3 smernice Rady 64/433/EHS a získané z hovädzieho dobytka, oviec, kôz a ošípaných, čerstvé mäso spĺňajúce požiadavky článku 6 smernice 91/495/EHS a získané z iných párnokopytníkov s pôvodom vo Veľkej Británii a mäso spracované vo Veľkej Británii v období medzi 1. februárom 2001 a dátumom nadobudnutia účinnosti tohto rozhodnutia označované zdravotnou značkou uvedenou v kapitole XI prílohy I k smernici 64/433/EHS alebo v kapitole III prílohy I k smernici 91/495/EHS."
2. V článku 1 sa bod 5 sa nahrádza takto:
"5. Odlišne od bodu 1 môže byť mäso spôsobilé na odoslanie z Veľkej Británie v súlade s rozhodnutiami Komisie 2001/172/ES, 2001/356/ES alebo 2001/740/ES označené zdravotnou značkou uvedenou v kapitole XI prílohy I k smernici 64/433/EHS alebo v kapitole III prílohy I k smernici 91/495/EHS."
3. V článku 2 sa druhý pododsek bodu 1 nahrádza takto:
"Odlišne od prvého pododseku môžu byť mäsové výrobky, ktoré boli podrobené niektorému z ošetrení uvedených v článku 4 ods. 1 smernice Rady 80/215/EHS alebo ktoré boli podrobené počas prípravy homogénne v celom svojom objeme hodnote pH nižšej ako 6, označené zdravotnou značkou uvedenou v kapitole VI prílohy B k smernici 77/99/EHS."
Článok 2
Toto rozhodnutie je adresované členským štátom.
V Bruseli 23. januára 2002